Мария Капон - брой 4 - Business Lady\nМария Капон е родена на 8 април 1969 в гр. Пловдив. Завършила е висше образование икономика, специалност продуктов маркетинг в университета “Лудвиг Максимилиан” в Мюнхен, Германия. Владее писмено и говоримо френски; английски; немски; испански; руски. Омъжена, с едно дете.\nПредседател на Единна народна партия. Народен представител в 40-ото Народно събрание. 2005-2007 е ръководител на групата български евронаблюдатели в Европейския парламент в групата на ЕНП-ЕД.\nРаботила е като организатор в отдел “Нови пазари”, дирекция Маркетинг- 1994-1996, “Международен панаир” ЕАД – Пловдив; началник отдел “Строителство на панаири в чужбина” -1996-1997 “Международен панаир” ЕАД – Пловдив.\nВ момента е изпълнителен директор на фирма „Фернет България” ООД – гр. Пловдив.\nСпециализации: Проучване на пазари и панаирен маркетинг в Германия, Япония, Франция; Експорт–импорт в Азиатските страни, Коломбо, Шри Ланка; Медии и Продуктов ПР - Германия; Департамент за политически науки Дж. Ф. Кенеди към Харвардския университет – САЩ.\nГ-жо Капон, занимавате се с политика от 1992 г., а от 2007 г. сте инициатор и председател на Единна народна партия. Какво ви привлече в политиката?\nВсъщност професионално с политика се занимавам от 6 години, а от 1992 г. се породи интересът ми към обществените процеси у нас, но бях по-скоро симпатизант, редови член, привлечен в началото по-скоро от родовата традиция, а после се запалих и аз самата. Не беше много трудно да се заразя, защото виждах колко много неща трябва да се свършат, за да живеем по-добре. Имах щастието да знам как живеят хората в цивилизованата част на света и нищо не можеше да ме спре да мечтая и тук да бъде така. А и след промените ужасно много неща се правеха за първи път. Усещането за участие в толкова мощен граждански процес след падането на Берлинската стена бе особено вълнуващ. А и разбрах нещо много просто, което и до днес обяснявам - няма как да си индивидуално щастлив само със собствения си дом, собствените си пари, собственото си семейство, собствената си кола и т.н. Наричаме се общество най-малкото защото е трудно човек да е усмихнат, когато около него има толкова бедност, нещастие и корупция.\nДоколко еманципиран е политическият елит у нас? Налагало ли се е да защитавате професионалното си мнение, поради това, че сте жена?\nКакто за много дружи неща политиците у нас се еманципират и в това отношение. Вече имаме доста жени, които тихо и с усмивка проправиха пътя в политиката и направиха така, че на това да се гледа без комплекси. Като започнете от Блага Димитрова, Елка Константинова, Анастасия Мозер, Ренета Инджова, Надежда Нейнски… Сигурно пропускам доста имена, но все пак се оформи една линия, която доказа, че жените имат стабилно място в политиката. Никой не ми го е казвал в лицето, въпреки че зад гърба си съм чувала подмятания на тази тема, но се стремя да не обръщам внимание, защото съм виждала, че в решителни политически моменти жените имат не рядко повече воля от хора, които смятат че единственото им достойнство е, че носят панталони. По време на кризи или след война икономиката на страната винаги е била вдигана на плещите на жените. Погледнете кой стои начело на протестите днес в една страна като Иран и си дайте сметка колко смелост е нужно за това.\nЛесно ли се прави резултатна, градивна и общественополезна политика в България? Какви са основните спънки пред българския политик (административни, законодателни, корупционни, липса на достатъчно умения и опит, друго)?\nТрудно. Много трудно се прави политика. Особено политика с чисто лице. Непрекъснато имаш чувството, че си в омагьосан кръг, защото тези, които плащат за производството на политика обикновено са онези, които опорочават политиката в частна полза и така тя лесно спира да е обществено дело. Олигарсите и престъпниците в страната са хванали в мъртва хватка подстъпите към властта, разчитайки на това, че обществото е демотивирано, смята всички политици за еднакви и тогава единственият фактор, който добива значение стават парите. А това е любимата игра на тези хора. Така се прокарват и лобистки закони, така се правят и лобистки назначения в изпълнителната власт, така се опорочава и съдебната система. Затова няма смисъл да ви спестявам истината, че в България политика се прави трудно. Не се оплаквам - това, което ви казвам не е вайкане на разтревожена жена. Нито съм се отказала, нито имам намерение да го правя. Напротив. Твърдо съм решена да се справя, защото знам, че страната ни по този начин загива.\nБила сте член на Комисията по бюджет и финанси към 40-то народно събрание. Как бихте оценили финансовата политика на управляващата партия в условия на криза?\nПърво, управляващите няколко пъти излъгаха, че сме излезли от кризата. После спряха да повтарят тази лъжа, защото видяха, че хората със стомасите си усещат друго. После дълго време тиражираха безумната идея, че ей сега, тутакси, ще влезем в чакалнята на Еврозоната и ЕРМ2, и обявиха това за национална цел. Тихичко се изтеглиха и от тази задача и се отдадоха на блудкави сравнения между нас и Гърция, въпреки че ситуацията в двете страни е коренно различна и винаги е била различна. Самият Закон за бюджета и рамката, която беше предложена от финансовия министър е сбъркана и от сега се вижда, че предстои неизпълнение на зададените параметри от над 600 млн. лв. Това предизвика панически действия и безумни заповеди към данъчната администрация да се обикаля по фирмите и да се налагат санкции на всяка цена. Подобен данъчен терор със сигурност не е в услуга на икономика, която се опитва да се съвземе. Безумно дългият период от време, в който не се изплащат задълженията от държавата към фирмите постави много компании на колене и увеличи драстично междуфирмената задлъжнялост. Събуди се един отдавна забравен мрачен период от близката ни история и сега силови бригади обикалят да събират дългове между фирмите срещу комисионна. А всички мислехме, че времето на трибуквените групировки е отминало. Част от вината за това е именно във финансовата политика на правителството.\nТясно свързана тема е и тромавото усвояване на европейските фондове. Единствената разлика там е, че заради липсата на регламент правителството си позволява да финансира от държавния резерв европейски проекти, които никак не е сигурно, че ще бъдат осребрени от Брюксел. Никой не дава отговор кой носи отговорност, ако парите по даден проект, например магистрала „Тракия”, не бъдат преведени, поради лоша оценка или нарушения. На практика финансовата политика, доколкото можем да говорим за такава, превръща държавата и общините в основен работодател за бизнеса и затова безогледно се играе за всяка обществена поръчка, защото често това се оказва единственият шанс за оцеляване на компаниите. Сами си давате сметка какво ниво на корупцията поражда това.\nНа какво ви научи политиката и на какво вие научихте българската политика и политиците около вас?\nПолитиката ме научи да имам търпение и ми даде ясно да разбера, че политикът е посредник и лидер едновременно. Казвам посредник, защото винаги трябва да е обърнат към волята и желанието на тези, които представлява в отношенията му с държавната администрация и властта. И лидер, за да може да вижда по-надалеч и да предлага на хората посока, която е добра за всички, и да има волята да ги води. Политиката ме научи на търпение, защото големите цели се постигат бавно. Нямам самочувствието на човек, който е научил на нещо българската политика. Твърде е претенциозно, за да си го помисля. Обичам да казвам, че е важно да сме екип от лидери, защото мразя едноличните партии на вождистки принцип. Обичам да казвам, че истината ще ни спаси, защото когато човек казва истината му е най-лесно да защити обществената си позиция.\nИма ли гражданско общество у нас и как виждате неговата роля в управлението на българската държава?\nВсички сме част от гражданското общество. Въпросът е колко активно е то, защото от това зависи колко силно ще се чува гласът му и колко сериозно ще бъдат защитени интересите му. Противно на клишетата, които стават особено любими преди избори ще ви кажа, че нормалният начин за участие на гражданското общество в управлението е чрез политически партии. Там хората споделят своите ценности и интереси, които искат да защитят. Там хората споделят общата си представа за това как искат да изглежда страната им. Там се градят управленски проекти, които в последствие се прилагат на държавно ниво, ако получат доверие. Аз самата съм била независим народен представител, но винаги съм казвала, че съм зависима от мнението на хората, които представлявам. Това именно е обществото. Така представляваш гражданите. Сега за пореден път предстоят избори и с любопитство наблюдавам как редица хора се кичат със званието независим, опитвайки се някак да се отделят от „мръсната” дума партия. А партиите са пълни с граждани, които искат целенасочено и активно да изразят вижданията си. Това е част от активното гражданско общество. Такава е формата, през която те участват в управлението. Останалото са ПР упражнения за временна употреба.\nНа среща със студенти споделихте, че България трябва да намери своята рецепта за скокообразна икономика. По какъв начин може да стане това?\nСподелих го, защото всяка страна, независимо, че икономиката й е отворена трябва да намери своята рецепта. Така направи и Сингапур, така направи и Израел, Канада. Като казвам рецепта нямам предвид магическа формула, а план, който отчита даденостите на страната, човешкия и образователен ресурс, географската специфика, възможността да се отличат и да се инвестира в уникалните дадености и т.н. Ако в историята скоковете са често противопоказни в икономиката са необходими, защото ако растем с темпото, с което се движим в момента достигането на стандарта на живот на т.нар. средноевропейски икономики, което сладкодумно ни обещаваше ГЕРБ преди изборите, няма да се случи и през следващите 30 години. Необходими са ни прицел и скорост. Трябва на всички да покажем в какво сме най-добри. Мисля че това е достатъчно амбициозна и благородна задача, в която трябва да се впрегне интелектуалният потенциал на нацията. В работните групи на Единна народна партия подготвяме подобен проект и имаме желанието да го споделим с по-широк кръг и, разбира се, ще търсим възможността да го приложим на практика в управлението на страната.\nОсвен политиката, вие управлявате и сдружение за панаирни и изложбени услуги. Какви са приликите между двете дейности?\nПанаирите имат определящи три елемента, а именно изложители, посетители и продукти. В развитите държави отдавна е известно, че за успеха на мероприятието, определящи са посетителите. Когато има посетители, изложители и продукти винаги ще се намерят. Или по друг начин казано, когато има потребление или търсене ще се намери кой да произведе продукта и да го изложи. Не е по-различно и в политиката. За нея определящи са хората с техните потребности и нужди.\nЗа съжаление в България нещата са обърнати. Първо за изложението се търсят изложителите, без да се прави анализ на пазара и интереса на посетителите. Така се създават и политиците, без да могат да предвидят решаването на проблемите на хората. Първо намираме политиците, правят проект, без да е ясно по какъв начин могат да се справят и след това се опитват да ги пласират, защото чрез избори това няма да е възможно.\nПанаирите и изложенията са огледало на икономиката. В тях се отразяват процесите. Добре е, че именно огледалото ти дава възможност да предвидиш бъдещето, иновациите, тенденциите и модата в определени сектори. Много преди да стане популярен интернет в световните панаири се създадоха специализирани изложби за комуникации. Изложителите – млади иновационни компании, показваха размаха си и бяха доказателство за тенденция в инвестициите в този сектор. За съжаление същото се случва и тогава, когато предстоят кризи. Пак панаирите показват чувствителността на предприемачите, притесненията им, свиването им, проблемните им инвестиции и усилията им да търсят възможности не само за оцеляване, а и за разширение на сферите си, за да могат да допълнят приходите си и да съхранят работни места. Пак на изложенията могат да се усетят и перспективите за държавна политика.\nТака е и в политиката. Чрез работата с хората, чрез срещите и познаването на проблемите можеш да чертаеш перспективи и да усещаш пулса на обществото. Няма огледало на бъдещето, но има отражение на живота на българите, а визионерството е в даването на решения за интелигентно управление и осигуряване на качество на живот.\nДвете дейности си приличат и по самото заглавие „Панаири, панаири”, всички се „излагат”, шумят, надпреварват се и чакат да приключи мероприятието, за да оценят резултатите. И в политиката от избори се готвиш веднага за следващите избори, и в панаирите подготовката на едно изложение започва от следващия ден след приключването му. И в изложенията, когато създадеш нова тема на специализиран панаир трябва да си проникнал в перспективата на новите пазари в икономиката и години наред с упорит труд да работиш с изложителите и посетителите за разрастване на панаира. В политиката се събират хора, с общи ценности, с обща харта на ценностите, с програма, за да участват в изграждане на мечтата си – уредена държава на заможни хора. Трябват много постоянство, труд и години до налагането й.\nИ в панаирите може от първия път да се осъществи едно мероприятие успешно, да има своите изложители, но да се окаже, че посетителите липсват, нямало е добра рекламна кампания, липсвало е добро обслужване и то да няма дългосрочна перспектива. Подобни са и балоните в политиката. Еднократните проекти, които губят доверието на гражданите.\nЗа да си добър в панаирните услуги, което включва изработката на панаирен щанд, трансформацията на концепцията на бранда на фирмата в дизайн и среда за представянето му, художественото оформление, техническото обезпечаване, трябва да си наясно, че ти си част от успеха на клиентите си, затова се подчиняваш на решаването на проблемите му, и подсигуряване на неговия комфорт на панаирния терен. Чувството за време е изключително в екипа ни на „Фернет България”. Панаирът се открива в точен ден и час, затова и в краткото време за подготовка се изисква висок професионализъм и желязна дисциплина. Така е и в политиката, проблемите на хората са важни и успехът ни е изцяло подчинен на качеството им на живот. Трябва да се осигури спокоен и достоен живот на хората, добра среда за икономиката и социална солидарност. А изборите са възможни да се случат или в точния ден, или извънредно, затова се изисква голямо сърце за усещанията и висок професионализъм. За желязната самодисциплина, мисля че няма защо да казвам, че тя е задължителна.\nГолямата разлика е, че резултатите в предприемачеството се усещат много по-бързо - в усмивките на партньорите, спокойствието на клиентите и удовлетвореността на съдружниците от финансовия резултат. За политиката резултатите се виждат след дълъг път. Трудно се дава оценка, но аз съм създала своя скала, а тя е - очите на хората. Тях искаме да спечелим и да не губим. Те са оценката и, разбира се, самите резултати на избори.\nПадането и ставането в предприемачеството и в политиката са различни. Като предприемач можеш да загубиш едни пари, да поставиш живота на екипа си и семейството си в трудност, но при политиката можеш да загубиш лицето си, достойнството си. В предприемачеството, когато си на дъното можеш да оцелееш, в политиката от дъното можеш да се отлепиш, само ако си съхранил очите на хората. Дори и да си наказан за непопулярни реформаторски действия, оценката ще дойде. Ако си се продал като политик, ако си загубил лицето си, то можеш да останеш на властови пост, но никога няма да си променил България.\nВ панаирния бизнес сте над 15 години. Какви са особеностите на бранша?\nПанаирният бранш е платформа, среда за среща. Нещо като windows. Среща на изложители, посетители и продукта, бил той стока или услуга, или информация. Успехи имат тези панаири, които съумяват да създадат най-добрата платформа за осъществяване на тази среща (в това число инфраструктурна) на панаирния терен - комуникации, качество на обслужване, цена на квадратен метър, реклама. Трудността в България идва от свитата икономика и малкия пазар. Реално има два панаирни терена истински обособени. Това са Международен панаир Пловдив и Експоцентъра в София. Всички останали конгресни зали са пригодени и компромисни. Тези два панаира са реално монополисти и въпреки пазарната ни икономика имат отношение именно като такива. Кризата обаче повлия и на тях. Нашият бранш е от една страна партньор на организаторите на мероприятия, в същото време е партньор и на фирмите-изложителки, но ние винаги сме именно този буфер, който започва с консултацията и концепцията за клиентите ни къде да участват, как да инвестират годишните си бюджети, какъв дизайн и комфорт да си осигурят на щанда, с каква площ да са на мероприятието, какъв екип да имат и ние сме до тях от идеята да участват до изпращането им от панаирния терен.\nКак бихте оценили българския панаирен бранш и на какво ниво е той у нас спрямо други европейски страни, по ваши наблюдения?\nБългарският панаирен бранш се оказа неподготвен за промените в икономически аспект - влизането на България в НАТО, в ЕС. Освен законодателно, ние приехме европейски икономически правила, тенденции и чрез това и обвързаността ни като отворена икономика. В развитите европейски държави, панаирите изпреварват като тематика, специализация, браншово развитие икономическите тенденции, докато в България се получи обратното. Панаирите са доста по-консервативни, бавно променят икономическата си ориентация като специализирани изложения, обмяна на специализирана информация, събиране, обработка и обмяна на специализирана информация. Най-истинската и съдържателна информация за браншовете могат да се вземат именно от изложенията. В България се случи обратното, икономиката се променя, а панаирите я догонват постфактум. Понякога се получава така, че началото и утвърждаването на едно специализирано изложение е и неговият край. Ще ви дам един пример: през средата на деветдесетте години имаше уникално специализирано изложение, наречено ЕНЕКО, енергетика и екология в пловдивския панаир. След няколко години то беше вкарано в рамките на есенен панаир и потопено, и не дочака звездния си миг. Вижте колко актуална е точно тази тема днес, парите от Европейския съюз, които се инвестират и зелената енергия. Това е доказателство как бяхме неподготвени в България.\nДнес българските фирми избират участия не само в панаири в България, а и в чужбина и много от тях се ориентираха към външните пазари, защото именно с участието си на водещо изложение по света можеш да застанеш гордо до стара марка, твой конкурент и да се представиш. Българите имат самочувствие, но липсата на държавническа политика именно за подкрепата на секторите за износ е от ключово значение днес, когато депресията е много силна.\nСпециализирали сте „Проучване на пазари и панаирен маркетинг” в Германия, Япония, Франция, Австрия, Англия. Какво ноу-хау внесохте от там?\nВинаги е много интересна срещата с различни икономики, пазарите, начините на функциониране. За да си добрият партньор на клиентите си трябва да познаваш не само панаирния терен в чужбина, но и пазара им. Защото да внасяш в Япония хранителни продукти от България изисква своите познания - през кои големи корпорации става вноса, как се разпределя пазара на едро, за да стигне до директния потребител, каква трябва да е цената, какви сертификати трябва да притежават компаниите. Не можеш просто да заведеш едни фирми в Токио на Фудекс, трябва да приготвиш експонатите им да могат да се дегустират, да имат необходимите документи, да помогнеш на фирмите за покани за посетители и разбира се за преговори. Това е повече от колкото само да организираш колективно или национално участие. Затова и са необходими не само дълги години опит, но и знания, които се получават чрез нашия специализиран свят на „панаирджиите” в света. Цялата ни индустрия има своите специализирани издания, обучения и собствени изложения.\nКомпаниите реализират корпоративна социална отговорност. А каква е вашата лична социална отговорност (знаем, че помагате на болни деца)?\nНе обичам да говоря за това, защото всичко, което съм правила и правя ми се вижда недостатъчно, въпреки че полагам усилия в тази посока повече от 12 години. След влизането ми в политиката всички започнаха да пречупват тази дейност през една изкривена призма, в която благотворителността се приема като самореклама. Затова ако искате ще ви разкажа, но извън интервюто. Може да ви хареса някоя от идеите и да решите и вие да се включите.\nФернет България има програма за корпоративна социална отговорност. Приоритет за нас са младите таланти, културата и науката. Баща ми ме учеше, че ако с един телефон можеш да помогнеш, винаги се опитай да го направиш. Това и следвам. Не винаги се получава, но в повечето случаи действа.\nРешението ми да работя в политиката е именно обществена отговорност за бъдещето на децата ни. Знам, че трябва да положа усилия, за да дам своя принос. Иска ми се да се справим, защото го заслужават именно те – децата ни и родителите ни, за труда и обичта им.\nКак бихте дефинирали „успялата жена”? И имате ли си формула за успех?\nТрудно се дават дефиниции, но за мен успялата жена е тази, която никога не смята, че е успяла, защото това означава, че тя има следваща по-висока цел, че има дух, за да мечтае следващата цел и че има сили, за да я постигне.\nЛЮБИМИ МИСЛИ И ФРАЗИ:\n- Айнщайн: „Нищо истински ценно не може да бъде постигнато в резултат на амбиция или обикновено чувство за дълг. То може да бъде постигнато само чрез любов и преданост към хората и към действителните неща.” - Затова и с грижа и любов за хората в политиката е веруюто ми!\n- Хенри Форд: „Моята тайна на успеха се заключава в умението да разбирам гледната точка на другите.”\n- Маргарет Тачър: „Жените много по-добре от мъжете умеят да казват "не".\n- Оскар Уайлд: „Обществото често прощава на престъпника, но не и на мечтателя.”\n- Атанас Буров: „Аз не съм песимист. Аз съм дълбоко убеден, че каузата на България не е загубена, и бих желал да вдъхна във вас същата вяра, да повдигна вашите сърца, да ви дам малко от моя оптимизъм, защото оптимизмът е извор на вяра и енергия, а българският народ има нужда в днешния момент от едното и от другото, за да търпи, да се надява и да действува…”\nMore in this category: « Виолина Маринова - брой 3 Албена Йорданова - брой 5 »


Етърки приемат в домакински мач хандбалистките на "Шумен-98" – Радио Велико Търново\n25.11.2021 Радио Велико Търново\tКоментарите са изключени за Етърки приемат в домакински мач хандбалистките на „Шумен-98“\nТази събота, 27 ноември отборът на хандбален клуб /ХК/ „Етър-64“ е домакин на „Шумен-98 “ в мач от VII-ми кръг на А-Републиканска хандбална група /РХГ/ жени. Мачът ще се проведе в ДКС „Васил Левски“ и е с начален час 15.00 ч. В миналия кръг „Шумен-98“ загуби от отбора на „Свиленград“ с 39:16 и е пети във временното класиране с 4 точки в актива си, като до момента записа две победи и три загуби от пет срещи.\nОтборът на ХК „Етър-64“ е трети в класирането с актив от 8 точки, от пет изиграни срещи, четири победи и една загуба. „Виолетовите“ се наложиха с 33:24 над отбора на ХК „Сливница“. Срещата е последна от есенния полусезон на А-РХГ жени, като до края на календарната година им остава да изиграят още една среща в турнира за Купа България. Там великотърновки ще гостуват на победителя от срещата „Поморие“ и „Топлика Минерални бани“.


Хижа Ловна: Ново начало за най-старата хижа в Рила\nБроени седмици ни делят от любимия ни сезон и по този повод имаме удоволствието да ви поканим на един истински приключенски уикенд с кауза! Ако обичате планините, не се страхувате да се изцапате и не можете да си представите по-добра събота вечер от тази пред лагерния огън на свеж въздъх, то тази покана е отправена специално към вас.\nТози уикенд (25 и 26 ноември) предстои да подготвим за сезона най-старата хижа в Рила планина – хижа Ловна. Сгушена между хълмовете на китна поляна на завет, малката и уютна х.Ловна има богата история, която започва още по царско време. Някои вероятно я свързват с г-н Петър Дънов, други с известната баба Фидана. За жалост, допреди лятото на тази година, хижата е безстопанствена и тъне в прах и мръсотия. С нови и мотивирани собственици, обаче, дървената къщичка в планината заживява втори живот това лято. Сега хижа Ловна има нужда от нас, за да помогнем с малките, но необходими задачи, които трябва да бъдат свършени преди началото на зимата.\nИзмежду списъка с дейности има леки и приятни занимания като изработка на табели, рисуване по стените, декориране, както и някои по-силови задачи като цепене и подреждане на дърва за огрев.\nДомакините от х. Ловна ще осигурят безплатни спане и храна на всички доброволци, както и приятна програма в събота вечер. На място ще ни очакват топли напитки от Винпром Троян, лагерен огън, както и лекция от специален гост, когото ще обявим по-късно през седмицата.\nПредвиденият брой доброволци е 30. Ако имате желание да бъдете един от нас, пишете ни мейл на Fatima.megraby@wild-berries.com, за да запазите своето място в хижата. Не забравяйте да приготвите топли и удобни дрехи, подходящи за сезона и най-важното – да споделите с приятели, които обичат планината, колкото вас.\nСледете страницата на събитието за детайлна програма и всички други новини около събитието. Очаква ни един истиснки вълнуващ и ползотворен уикенд!


Лазарица - Народен театър "Иван Вазов"\nСцена „Апостол Карамитев“ 01 часа 00 минути\nсценография Нейко Нейков\nНяма да е лъжа, ако кажем, че „Лазарица” е най-оригиналната интерпретация на Радичковата пиеса за последните 15 години. Решена като трагикомичен фарс. Забавно, мъдро, оригинално…Спектакъл, който заслужава да влезе в историята като една от най-добрите съвременни камерни постановки. (в. „Сега”)\nЧовек не може да предвиди как ще свърши животът му. Но може да изчисти дните си от заблуди и илюзии, които го делят от насладата от естествения ритъм на света. В люшкането на Лазар между надеждата и разочарованието, спектакълът на Азарян отразява вечните човешки очаквания и крушения. И всичко това – с много хумор и виртуозна актьорска игра, в която дуетът Валентин Танев и Малин Кръстев показва, че в театъра няма невъзможни неща. (в. „Труд”)\n(Бюлетин „Варненско лято”)\nСложно съчетание на трагедия и жизнелюбие, на величие и примирение, на приспособимост и гордост, на надежда и меланхолия. Такива тонове са вплетени от Крикор Азарян в тази шеметна интерпретация на Радичковата „Лазарица”.\nКрикор Азарян – I награда за режисура на фестивала във Враца\nВалентин Танев -„Икар 2005″ на САБ за моноспектакъл, I награда за мъжка роля на фестивала във Враца\nМалин Кръстев – „Аскеер 2005″ за поддържаща мъжка роля\nМихаил Шишков – „Икар 2005″ на САБ за музика и музикално оформление


Училище посланик на Европейския парламент - 36 СУ "МАКСИМ ГОРКИ"\n36 СУ „Максим Горки“ е едно от първите 20 училища в България, работещи по проекта „Училище посланик на Европейския парламент“. Участниците са избрани чрез подбор със състезателен характер. Формата на участие е доброволно включване. Дейността е свързана със задачата за изграждане на системни познания за историята, структурата, функционирането и ценностите на Европейския съюз.\nФокус група са учениците от гимназиалната училищна степен и по-конкретно – учениците от 10 клас. Сред тях се излъчват младши посланици, които създават и участват в събития в училището, свързани с Европейския съюз и значението му за живота в България:\n• изучават европейската проблематика;\n• изработват презентации;\n• представят ги пред своите съученици от различни възрастови групи;\n• проучват нагласите и отношението към Съюза;\n• разпространяват информационни материали и поддържат информационния кът в училището;\n• имат ключово участие в организирането на събитието, посветено на Деня на Европа – 9 май.\nОчакваните резултати от работата по проекта, която не завършва с края на учебната година, са свързани с гражданското образование на младите хора, осъзнаването на перспективите пред тях за развитие и бъдеща реализация, осмисляне на отговорностите им за собственото и общото бъдеще на Европа. Активните знания на учениците са гаранция за създаване на бъдещо общество, в което човекът е истински гражданин, приел като най-важни ценности мира, демокрацията, солидарността, отговорността, справедливостта, достойнството, върховенството на закона.


Сестри Велиеви с титлата на двойки в София - Тенис - Sportal.bg\nСестри Велиеви с титлата на двойки в София\n06 септември 2013 | 20:29\nВъв финала на двойки при жените на държавното лично първенство сестрите Лютфия и Хюлия Велиеви пречупиха с 6:4, 6:3 Джулия Терзийска и Изабелла Шиникова. Първите поставени в схемата не изгубиха нито сет до трофея на кортовете на БНТЦ "Карлсберг".\nПри мъжете водачите в схемата Валентин Димов и Александър Лазов нямаха проблеми срещу Алекс Мартински и Пламен Милушев - 6:2, 6:3. На финала те ще играят с друг дует на ТК "Левски" - Тихомир Грозданов и Илия Кушев, които отстраниха вторите в схемата Марсел Радев и Петър Трендафилов с 6:2, 6:2. Трендафилов обаче стигна финал на смесените двойки заедно с Шиникова след 6:2, 6:3 над Кушев и Александра Караманолева. Техни съперници ще са Алекс Мартински и Жаклин Алауи, които спряха Фердун Шефкедов и Габриела Михайлова (3:6, 6:3 и 10:8 точки).\nШиникова и Томова ще спорят за титлата на държавното първенство\nШампионката Ботушарова отпадна на 1/4-финалите в София\nТенисистки от 21 държави ще се състезават за купата на Алианц България\nВодачката Шиникова загуби сет, но e 1/4-финалистка в София


ваксина - 2/2 - Doctorbg.net\nВаксината срещу коклюш е ефективна едва три години\nПубликувано на 03.10.2011 от lavanis\tМолим, коментирайте!\nВаксината срещу коклюш, която се поставя на малките деца, губи своя ефект след три години. В Калифорния, където миналата година върлуваше епидемия, са заразени 8 хиляди души, а 11 кърмачета са починали. По тази причина са проведени наблюдения над 15 хиляди деца. Ръководителят на изследването д-р Дейвид Уит споделя, че по-голямата част от заразените […]\nЕтикети: ваксина, коклюш\nПубликувано на 26.04.2011 от lavanis\tМолим, коментирайте!\nБритански учени тестват ваксина, която може да се окаже универсална за лечението на всички видове рак, писа в. „Дейли мейл“. Лекарството „Теловак“ работи на различен принцип от сегашните медикаменти и вместо да атакува туморните клетки, стимулира имунната система сама да се бори с тях. Очаква се ваксината да бъде пусната на пазара до 2 години.\nЕтикети: ваксина, здраве, откритие, рак


зъбни колеета - Каталог за джаджи на магазин ЗигиФлай - дронове, хеликоптери, радиоуправляеми колички\nНачало / Търсене / зъбни колеета\nмар. 20, 2017 | Posted by zigiadm в Търсене | Коментарите са изключени за зъбни колеета\nМагазин за зъбни колеета. Продажба на зъбни колеета. Резервни части за зъбни колеета.\nзъбни колеета – може да бъде закупен от нас. Моля да направите запитване на http://www.zigifly.com/kontakti/.\nТова е автоматичен отговор. Моля попитайте дали продаваме зъбни колеета.\nзъбни колеета подарък за Коледа, рожден ден, Нова година, за бизнес парти зъбни колеета\nДоставка на зъбни колеета . Цена на зъбни колеета . От къде да купя зъбни колеета ?\nзъбни колеета в София. зъбни колеета Пловдив, зъбни колеета Варна, зъбни колеета Русе .\nМагазин за зъбни колеета . Сервиз на зъбни колеета . Поправка на зъбни колеета . Ремонт на зъбни колеета.\nЦени на едро на зъбни колеета. Резервна част за зъбни колеета. Софтуер за зъбни колеета.\nзъбни колеета за деца и възрастни. Зареждане на детски градини с зъбни колеета . Зареждане на училища с зъбни колеета .\nДоставчик на зъбни колеета . Вносител на зъбни колеета в България. Играчка зъбни колеета . Играчки зъбни колеета.\nМагазин за играчки на зъбни колеета за възрастни и деца. Дистанционно за зъбни колеета . Антена за зъбни колеета.\nзъбни колеета къде. Радиоуправляеми зъбни колеета . Радиоуправляем зъбни колеета. Радиоуправляема зъбни колеета .\nРадиоуправляемо зъбни колеета с дистанционно. Форум зъбни колеета. Мнение за зъбни колеета , Мнения зъбни колеета .\nАко отговорът относно зъбни колеета не ви удовлетворява, моля да се свържете с нас на http://www.zigifly.com/kontakti/\nМагазин за зъбни колеета в София 1000, ул.Искър 49 /в центъра/ тел: 02/9831601, 02/9836313, 0896665683. Магазинът е специализиран за продажба на зъбни колеета. Нашият магазин продава радиуоправляеми зъбни колеета осигуряваме поддръжка и доставка на необходимите резервни части.\nЗа повече информация за зъбни колеета, моля да направите запитване на http://www.zigifly.com/kontakti/.\nЦена зъбни колеета .Продажба на зъбни колеета. Магазин за зъбни колеета. Резервни части за зъбни колеета.


5,90 лв. с ДДС\n15,90 лв. Ще спестиш: 10,00 лв. (62 %)\nИли виж другите продукти на марката Coqui\nДетски - Чехли CoquiДетски - Чехли Coqui\nДетските чехли Coqui LONG PRINTED са удобна ,ергономична подметка ,която помага на уморените мускули. Това е новост за колекцията Coqui с връхна цветна част. Не се колебайте да ги опитате . Интересната форма на подметката копира терена, по които ходите. Цветния материал не оставя следи на пода и не се разпада . Изборът е богат (различни гами и рисунки). Подходящи за много случай ,до водата или града или като пантофки в къщи. Антибактериялния материал CoquiAir пази детските крака. Характеризират се с лекота на материала и лесна поддръжка . Достатъчно е само да ги изплакне във водата . Тези чехли са леки като перце. Ходилото на детето ще бъде в безопасност и удобство повреме на сялоото носене. Помагат за циркулацията на кръвта .Пантофите са дишащи ,което помага твоите крака да се чествуват удобно през целия ден . Детските пантофки Coqui Long, са изработени в модерен стил.\nергономична форма на ходилото\nкласически дизайн и модерен стил\nПодметката не оцветява и не плъзне .посоченото тегло важи за размер 30/31 EU\nКод на продукта 2278008478\nКод на доставчик 2278008478\nDoporučuji,syn v nich chodil celé léto


Автомобил падна в пропаст край Симитли, шофьорът е загинал\nАвтор: Екип Ruse24.bg 11:46 / 30.05.2022 Коментари (0) 184\nМъж на около 40 години е открит тази сутрин мъртъв в автомобил, паднал в пропаст в село край пътя Симитли – Предел. Сигналът е подаден към 7:15 часа тази сутрин от село Долно Осеново. Инцидентът е станал на черен път над селото, най-вероятно снощи, пише БНТ.\nНа десен завой автомобилът се е отклонил наляво и е паднал в 30-метрова пропаст. Автомобилът е спрял в реката, застанал на дясната си страна. Смъртта на загиналия е констатирана от екип на ФСМП-Симитли. Инцидентът е станал на последния завой преди първите къщи на селото, пътят е изровен от дъждовете, към пропастта няма мантинела.


ЗОВ на Българската академия на науките за национално единение в името на България\nСветът преживява тревожни събития с опасни дългосрочни последици, които няма да отминат и нашето Отечество. Същевременно в държавата се наблюдават разпри, а авторитетът на институциите не е на необходимото ниво. Всичко това води до нарастване на напрежението и ожесточението в обществото. Насилието се простира от дома през училищния двор до улицата, а новините все повече приличат на криминална хроника. Република България е обявена за най-бедната и корумпирана държава в Европейския съюз. Загубили вяра да направят живота си в Родината по-добър, младите хора продължават масово до купуват еднопосочни билети към уредените държави, което предвещава мрачно бъдеще на нацията още през текущия ХХІ век.\nБългарското село винаги е спасявало българите. Днес е тъжно да гледаш буренясалите поля и развалините на селскостопанските постройки. Ние българите, които сме научили половината Европа на градинарство, сега ни тъпчат с некачествени зеленчуци и плодове от съседни и далечни страни. Имитациите „ментета” на храни са вредни, но хората са принудени да ги употребяват само поради по-ниските цени.


Механизми за врати и гаражи - Цени - Продажби - Автопринадлежности, механизми за автоматично отваряне на врати цени\nМеханизми за автоматично отваряне на врати цени\nАз съм вече ваш клиент. Най-популярно за двора и градината.\nМаксимален брой дистанционни бр. Мнения на посетители. Осцилиращ разпръсквач - Sprinkler. Лепила за кантиращи машини. Крепежни елементи.\nФирмата разработва висококачествени механизми за автоматика и автоматизация на плъзгащи се портали, предпазващи прозорците от задимя. Разполагаме билкова аптека софия поп богомил 38 последно поколение автоматика за плъзгаща се стъклена вра. Машини за рязане и огъване на арматурна стомана Минибагери Минидъмпери Ремаркета и гондоли Трошачки Виж всички от Тежка механизация.\nСектори в store. Други лепила.\nЩипки за оранжерия - Clip Tuteurs 10 броя Nortene.\nПовдигащ м-м Free Flap forte тип Е Kessebohmer. Стенни панели. Има 94 продукта по тези критерии. Цена: 8. Продуктът е спрян от продажба в store.\nЩипки за оранжерия - Clip Tuteurs 10 броя Nortene. Механизмът е изработен от алуминий.\nТе имат за цел да оптимизират разходите на енергия, осигурявайки високоскоростно движение на крилото.\nСъвместими продукти. Повдигащ м-м Free Flap forte тип F Kessebohmer За да оцениш продукта " Автоматичен механизъм за врата ", за да можете да правите поръчки на наши продук. Двор и Градина Оранжерии и покривала Оранжерии и механизми за автоматично отваряне на врати цени Аксесоари и консумативи Автоматичен механизъм за врата - За оранжерии и парници.\nПодреди по Най-продавани. Продукт Наличност Гаранция на продукта 1 година Марка Primaterra Категории Аксесоари и консумативи за оранжерии и парници Материал Алуминий Инструкции Инструкции за монтаж на поставяне на саморазливна замазка цена език.\nХПЛ листи. Максимална площ на вратата 16 м2. Битова техника. Те имат за цел да оптимизират разходите на енергия, осигурявайки високоскоростно движение на крилото.\nВ комплекта. Марката Mannesmann за инструменти и аксесоари има богата история, която започва още софия ден и нощ еп 365 началото на ти век и се превръща Италианската компания работи усилено с цел да се превърне в нов бенчмарк в света на автоматизацията! Механизми за ъглови шкафове. Тези артикули оптимизират стандартните характеристики на качествената автоматика?\nВисокотехнологични автоматични задвижвания Допълнително, а също и на класически ?\nОрганайзери за ниски чекмеджета. Добре дошли! Те се вписват перфектно в почти всеки отвор и тип вътрешна архитектура, като същевременно не заемат много място вътре в помещението, а отвън — абсолютно никакво.\nИма режим, който се управлява и от трите бу\nЩипки за парник - Mini Clip 10 броя Nortene.\nМедицински предпазни маски за лице Слънцезащитна козметика и репеленти Инструменти и консумативи за ашладисване и привързване Декоративни огради от дърво Семена от серия "Градинар: Зеленчуци" на "Ивесто" Семена за салати и марули.\nМеханизми за врати и гаражи. Аксесоари малки сладки лъжкини сезон 7 епизод 18 механизми за повдигащи врати! Автоматиката за секционни гаражни врати на LiftMaster от серия Evolution е оборудвана с най-добрия приемник на радио сигнал, който е двупосочен. Стоманено въже за привързване и опора на растения За оранжерии "Standart" и "Mini" Primaterra. Почистваща техника. Аксесоари и консумативи за оранжерии и парници.\nПредлагаме разнообразие от гаражни секционни и ролетни врати с дистанционно управление на атрактивни цени. Препарати за поддръжка. Максимален брой дистанционни бр.\nВашите данни за вход:. Плъзгащи системи. Модел низх.\nЩифтови водачи. Офертата ни е валидна за цялата страна. Гаранция 5 години. Модел възх.


June Wrap Up + планове | Books Are Magic\nJune Wrap Up + планове\nюни 30, 2016 / tedyatanasova\nЗдравейте, хора! Как сте? Училището най-сетне свърши, което означава повече свободно време и мечтани приключения през летните дни. Юни за мен бе повече от натоварен, но все пак имах възможността да прочета няколко прекрасни романа, които ми помогнаха да премина през последния учебен месец. А ето и кои са те:\n1. „Кутия за птици“ – Джош Малерман.\nТози роман, макар кратък, успя да ме накара да почувствам цялата палитра от емоции. Ревюто му можете да прочетете тук, а оценката ми за него е 4 от 5 звездички.\n2. „Илумине“ – Ейми Кауфман и Джей Кристоф.\nЗа пръв път чета книга, която да е разказана чрез разсекретени файлове, че и при това действието ѝ да се развива в космоса. Подробното ми мнение е ето тук, а оценката ми 5 от 5 звезди!\n3. „Graffiti Moon“ – Кат Кроули.\nЛека и забавна, „Graffiti Moon“ е типичният тийнейджърски роман. Ревю – тук. Оценката ми е 3.5 от 5 звезди.\n4. „Неизчезваща“ – Александра Бракен.\nДългоочакваното продължение на „Тъмна дарба“ най-сетне е тук, а Александра Бракен се завръща с пълна сила. Много харесах книгата, затова и оценката ми е 4.5 от 5 звезди, а ето и ревюто ѝ.\n5. „Библиотеката на Въглен връх“ – Скот Хокинс.\nЕдин от новите ми любими романи! Определено е доста по-различен от останалото фентъзи, но това далеч не означава, че не е толкова добър. Оценката му заслужено е 5 от 5 звезди, а ревю можете да прочетете тук.\n6. „Чуждо влияние“ – Джил Хатауей.\nПоследната книжка за месеца буквално завърших преди час, а тя е перфектна за тийнейджърите, които харесват леките и неангажиращи криминални романи. Четох първата точно преди година, затова и помислих, че сега ще е най-подходящото време за нейното продължение. То пък ми хареса дори повече от „Чужди очи“ и останах приятно изненадана. Оценката ми за романа е 4 от 5 звезди.\nТози път не мисля да включвам какви книги планувам да прочета през месец юли, защото съм замислила една отделна публикация със заглавията, на които съм хвърлила око за през лятото, която се надявам да успея да пусна скоро. Плановете ми за лятото са да се насладя само на хубави книги, били те и по-малко от предвиденото. Също така се надявам сега, когато вече имам повече време, да съм и по-активна в блога, и благодаря на всички вас, които следите публикациите ми. Пожелавам на всички ви едно прекрасно лято, изпълнено с незабравими мигове, усмивки и много почивка. : )\n← „Библиотеката на Въглен връх“ от Скот Хокинс\nМоят летен списък за четене →


stealth’s blog » Blog Archive » Бъдеще\n27.06.16 – 19:50\nЕдно „Бъдеще“ през погледа на Дмитрий Глуховски. Няма полети в космосът, няма и да има. Всички сме закотвени за Земята. 120 милиарда човешки същества само в Европа - огромен град съставен от композитни кули, а в тях на отделни нива са жилищни помещения, индустриални комплекси, тук–там и по някой артефакт останал от миналато, катедрала затворена в кутийка и забравена от всички. Хората са безсмъртни, тела застинали вечно на 30 години, но дали душите им са толкова издръжливи във времето.\nРоманът носи типично руско усещане. Чете се бавно и напоително, и въпреки че динамични сцени не липсват, сящаш всяко изречение се сляга бавно върху предишното. Тук отделните глави не са просто числа, фиктивно разделящи текста, а шанс да оставиш книгата за момент и да си починеш. Не, в никакъв случай трудна за четене, просто имаш нужда от време преди да продължиш. Без да задълбава директно във философски размишления, има сериозно количество повдигнати въпроси. Какво е да си безсмъртен, да намериш призванието си, да се зачудиш имаш ли душа и да намериш любовта в свят, където тя няма място.\nГлуховски добре си е свършил работата технически и в нито един момент не те вади от филма. Европа (а и света), която е изградил е супер правдоподобна (да де, с изключение на безсмъртието). Не само инфраструктурата, но и политиката, която се води на локално и международно ниво - в различните части на света се справят с безсмъртието по различен начин - е достатъчно добре обяснена и логична. Нямаше момент, в който да почувствам, че нещо е прекалено идиотско или фалшиво.\nТака и не прочетох Метро две хиляди и нещо, но доколкото разбирам двете вселени нямат нищо общо на нито едно ниво, тъй че вероятно ще ми останат пропуск. Но пък съм заинтригуван, какво ще напише руснакът от тук нататък. Определено има нужда от малко добра източна фантастика, която да ни разнообрази и посъбуди.


Изготвяне на всякакви видове договори, споразумения, съглашения, спогодби, предварителни и окончателни договори, нотариални актове, пълномощни, декларации, удостоверения, правни становища, анализи и други документи\nПреддоговорни отношения и подготовка за сключване на договори - водене на преговори, изготвяне на съпътстваща документация, сключване на договори\nНеизпълнение на договори - съдействие при пълно неизпълнение, закъсняло или некачествено изпълнение, договорна и деликтна отговорност\nРазваляне на договори поради неизпълнение.\nОбявяване на нищожност и унищожаемост на правни сделки.\nСъдебни искове. Иск за разваляне на договори поради неизпъление. Иск за обявяване на сключен предварителен договор за окончателен. Иск за неоснователно обогатяване. Иск за непозволено увреждане. Павлов иск за обявяване за недействителни действия на длъжника, увреждащи кредитора. Иск за отмяна на дарение и др. облигационни искове\nОбезпечения - запор/възбрана и принудително изпълнение за парични вземания\nЕкзекватура - признаване на чуждестранни съдебни решения за задължения


Първо заседание по Административно дело 2767/2017г.\nадминистративно дело номер 2767 по описа за 2017 година.\nЗа жалбоподателя „Еко фрукт“ ООД, редовно призован, не изпраща законен представител. За него се явява представител по пълномощие адвокат П.Ш., надлежно упълномощен, представя пълномощно.\nЗа ответника директор на Дирекция „ОДОП“ Бургас, редовно призован, се явява представител по пълномощие М.Й.– началник отдел „Обжалване“ при дирекция ОДОП.\nПроизводството по делото е образувано по жалба против ревизионен акт № Р-02002017000997-091-001/17.07.2017г., издаден от органи по приходите определени по реда на чл. 119, ал.2 от ДОПК, потвърден изцяло с решение № 224/13.09.2017г. на директора на дирекция „ОДОП“ Бургас.\nПроизводството се движи по реда на глава ХVІІ и глава ХІХ от ДОПК.\nАДВОКАТ Ш.: Поддържам жалбата на основанията посочени в нея. Моля да се приемат представените с административната преписка писмени доказателства.\nИмам доказателствено искане за назначаване на съдебно-счетоводната експертиза, която да отговори на задачите, посочени в писмена молба, която представям с препис за ответника.\nЮРИСКОНСУЛТ Й.: Оспорвам жалбата като неоснователна и недоказана. Представям удостоверения за електронен подпис и доказателства за валидността на подписите на лицата, изготвили РА и РД.\nПо отношение на поисканата експертиза считам, че следва да бъде извършен анализ на данъчно осигурителната сметка на лицето. Не възразявам да се установи какво е внесено и какво е прихванато, но без вещото лице да отговаря на правни въпроси, които са посочени в молбата.\nВЪПРОС на СЪДА към страните: Има ли спор по размера на внесените суми, които са описани в решението на директора на дирекция „ОДОП“ Бургас? Когато сте внасяли тези суми, дали вносителя е посочил основания ? Например посочено ли е, че са за погасяване на бъдещи задължения през 2016г.? Какво е съдържанието на декларациите от обр.6 за м.12.2015г. и м.01.2016г.?\nАДВОКАТ Ш.: За това искам експертизата, да установи тези факти. Трудно ми е да формулирам въпросите в момента и ще се постарая в определен от съда срок да представя нова молба с въпроси към експертизата.\nПРИЕМА представените от ответника писмени доказателства, представляващи заверени копия от ревизионната преписка, съгласно опис на л.16 от делото, както и решение №224/2017г., заповед № РД- 5/03.01.2017г. и представените в днешното съдебно заседание доказателства за компетентност на органите издали ревизионния акт.\nДАВА възможност на процесуалния представител на жалбоподателя в 3-дневен срок от днес да представи допълнителна молба, като преформулира поставените към съдебно-счетоводната експертиза въпроси така, че с тях да се изясняват само факти, които са спорни по делото и да не съдържат правни въпроси.\nУКАЗВА на страните, че съдът ще се произнесе по искането за назначаването на експертиза, след като страната представи по делото конкретно формулираните въпроси. Произнасянето на съда ще бъде съобщено на страните.\nОТЛАГА делото и НАСРОЧВА съдебно заседание за 17.04.2018г. от 10.40ч., за която дата и час страните са длъжни да следят сами и се считат за редовно призовани.\nЗаседанието приключи в 10.18 часа.


Едно от най-магическите растения, използвано още в Древен Египет за защита от зли сили, привличане на просперитет и здраве е дафиновият лист.\nВ средите на окултистите у нас се твърди, че ароматната подправка може да привлече към нас завидно богатство. За да се случи това, старият магически ритуал гласи да сложите в едно от отделенията на портфейла си дафиново листо. Така то гарантирало финансовата обезпеченост на притежателя си.\nРуският лечител Генадий Малахов обясни наскоро, че дафиновият лист освобождава невероятно количество стрес. Добавен в храната, той премахва злите намерения на обкръжаващите спрямо вас и намалява чувството за тревога. С него е свързан и един ритуал за изчистване на дома от негативни влияния.\n„Поставете го в подходящ съд, в който да изгори безопасно. Запалете билката и излезте от стаята. След 10 минути дафиновият лист ще е изгорял напълно. Поради освобождаване на определени вещества, причинени от изгарянето, се подобрява атмосферата и се създава положителен поток на енергия. Дишайте дълбоко и нека миризмата да успокои тялото и духа“, казва Малахов.\nТова растение в културата на средиземноморските народи се използва и за талисман на дома. Вярва се, че сложен над входната врата или тази към кухнята, защитава дома от зли сили, неприятности и болести.\nВ миналото дафинови листа са се прикрепвали към креватите на малките деца, като според този бабин обичай младенците били защитени от вредни влияния. Посадите ли дафиново дърво в двора на дома си, то ще носи щастие и благополучие в рода ви поколения наред.


Ако разгледате Instagram профила на актрисата Радина Кърджилова, ще забележите, - Новини 24/7\n2019-10-10 / 07:36:54 / Любопитно / dariknews.bg\nАко разгледате Instagram профила на актрисата Радина Кърджилова, ще забележите, ...\nСинът на Радина Кърджилова е копие на красивата си майка.\nАко разгледате Instagram профила на актрисата Радина Кърджилова, ще забележите, че той не е като на повечето ѝ колежки. В него няма професионални снимки от фотосесии, нито пък има селфита със силен грим.\non Aug 12, 2019 at 5:24am PDT\nПрофилът на Радина Кърджилова всъщност напомня изключително много за профила на всяка една семейна жена и майка - снимки от семейни пътувания, както и много снимки на сина ѝ Христо. Вижте в канала във vbox7:\non Sep 12, 2019 at 2:26am PDT\nA post shared by (@radinakardjilova) on Sep 19, 2019 at 10:31pm PDT\nA post shared by (@radinakardjilova) on Oct 4, 2019 at 7:33am PDT\nA post shared by (@radinakardjilova) on May 13, 2019 at 5:44am PDT\nСнимки на малкия Христо в профила на майка му има в изобилие. Но често стават грешки.-->\nA post shared by (@radinakardjilova) on Apr 23, 2019 at 12:39pm PDT\nПоследователи на актрисата често се объркват и в коментари се обръщат към детето в женски род. Актрисата отговаря, че грешката е редовна - заради дългата коса на сина ѝ.\non Aug 4, 2019 at 8:26am PDT\nA post shared by (@radinakardjilova) on Jul 27, 2019 at 7:07am PDT\nA post shared by (@radinakardjilova) on Jul 1, 2019 at 2:20pm PDT


Какво е "Бигорексия" (мускулна дисморфия) | CredoWeb\nМедицински специалист 17.12.2019\nКакво е "Бигорексия" (мускулна дисморфия)\nБигорексията, известна под медицинското наименование „мускулна дисморфия”, е вписана като официална диагноза в Диагностичния и статистически наръчник на психичните разстройства (DSM-5) на Американската психиатрична асоциация (APA).\nДиагнозата придобива популярност от края на 90-те години на XX век като форма на обсесивно-компулсивно разстройство (ОКР), което по-конкретно се категоризира като телесно дисморфично разстройство.\nЗасегнатите са предимно мъже, открояващи се с доминиращи обсесивни мисли за недостатъчно добре развита мускулатура.\nДанни от академично проучване във Великобритания през 2016 година съобщават, че бигорексията засяга две на сто от възрастното население като броят им нараства сред подрастващите и младежите в студентска възраст.\nХарактерното за това психично разстройство е, че създава у разгледаната категория хора изкривени и трайни сетивни илюзии по отношение на телата им. Вследствие на това, същите формират ирационални убеждения, че колкото и да тренират, никога няма да могат да достигнат желания идеал на тяло, към който се стремят.\nПроведено изследване от Olivardia R, Pope HG Jr, Hudson JI, (2000г.). е установило, че 29% от мъжете с бигорексия са имали анамнеза за тревожно разстройство, а 59% са проявили някаква друга форма на разстройство на настроението.\nОт изключителна важност за точното диагностициране на това разстройство е да не бива тълкувано или обърквано от специалистите - психолози и психиатри, с нарцисизъм или прекомерна суета.\nПритесненията за образа на тялото започват в детските години, преминават в остра тревога в младежките и често траят през целия живот.\nВ съзнанието на болните от това разстройство се ражда убеждението, че имат физически проблем, а не психологически. Именно това е един от капаните на заблудата, в който попадат.\nРезултати от изследванията на (Bucchianeri, Arikian, Hannan, Eisenberg, & Neumark-Sztainer, 2013) показват, че недоволството от тялото при мъжете нараства във възрастовия период от средното училище до млада и зряла възраст.\nПритесненията за телесния образ, включително недоволството от формата на тялото, са свързани с редица вредни резултати, свързани със здравето на мъжете, включително общо отрицателно въздействие, депресия, тревожност, ниска самооценка, хранителни разстройства, мускулна дисморфия, стремеж към мускулесто тяло, нарушено сексуално функциониране и др. и намалено качество на живота (Bergeron & Tylka, 2007; Brennan, Lalonde, & Bain, 2010; Cash & Fleming, 2002; Cash, Morrow, Hrabosky, & Perry, 2004; Cramblitt & Pritchard, 2013; Dakanalis et al., 2015 ; McFarland & Petrie, 2012;Smolak & Cash, 2011).\nБигорексиците, за разлика от културистите, изпитват срам от формата и общата визия на телата си. Въпреки че притежават добри атлетични пропорции, те се възприемат като кльощави и вечно неудовлетворени от себе си. Поради вътрешното си чувството за срам, избягват да показват телата си на места като плажове, басейни или съблекалнята в залата - за разлика от бодибилдърите, които със задоволство презентират хипертрофиралите си мускули във всеки удобен за това момент.\nПсихиатърът Д-р Кен Унг, който е наблюдавал около 20 пациенти с мускулна дисморфия през последните 25 години, твърди, че те по-често се срещат с пластичен хирург, отколкото с психиатър.\nСред психологическите аспекти на бигорексията са и наличието на преживени травматични събития в миналото, изразяващи се в:\nНадпревара за съвършенство;\nНасилие в училище – подигравки и критики по отношение на външния вид.\nНапример някои от жените, страдащи от бигорексия развиват заболяването след преживяно травмиращо сексуално насилие, с което психически трудно се справят. Изграждането на здрава мускулатура се явява за тях като „защитна броня”.\nЧаст от мъжете и жените, жертви на какъвто и да е вид насилие, свързват мускулестото тяло с чувство на безопасност, което им гарантира спокойствие, че няма да бъдат отново обект на тормоз. За тези хора тялото се превръща изцяло в обект с основен акцент насочен върху това колко то е мускулесто и колко по-мускулесто би могло да бъде.\nБигорексичните мъже страдат от комплекса, че всички ги сочат и им се присмиват зад гърба , че са “слаботелесни”, което не кореспондира с реалността, тъй като за всички е видимо наличието на добре развитата им физика.\nТози тип мъже са с ниско самочувствие, а проявата на перфекционизъм, насочен към тялото им, се явява компенсаторен механизъм спрямо ниската самооценка, която си поставят.\nВодени от перфекционистичните си цели те подчиняват значителна част от ежедневието си на интензивни тренировки, специални режими на хранене за покачване на мускулната си маса и най-опасната част – прием на различни химически субстанции.\nПрактиката сочи, че част от тях стигат до крайности като това да избягват сексуални контакти с партньорите си, за да пестят сили и енергия за усилени тренировки с тежести в залите.\nБигорексиците са хора, склонни към търсене на дефекти в телата си. „Отстранявайки” един от тях, те се впускат в търсене и откриване на следващи. Така започват да живеят с идеята за дефекта, който поддържа нездравия им перфекционизъм. „Поправяйки” недостатък в тялото си, те всъщност несъзнателно правят опит да коригират психологическите си проблеми, във връзка със себевъзприемането си. По този начин, фиксирайки се единствено върху физическите си дефекти, те омаловажават себе си като пълноценни личности. Вглъбени в телата си, не осъзнават, че пропускат значими моменти в живота си.\nИдеята за мускулесто тяло се превръща в еталон за много мъже. Все повече се увеличават смущенията в храненето и при мъжете, които до скоро засягаха предимно жените.\nОтличителни черти на бигорексиците\nСклонни са винаги да принасят жертви в името на тялото си;\nПропускат важни семейни или служебни събития, за да отидат да тренират в залата;\nЗагуба на работно място заради манията да тренират;\nПрекратяване на връзки в името на свободното им време за фитнес;\nИзпитват чувство за вина при пропусната тренировка;\nДори и да имат тежки мускулни трески, въпреки болките продължават да вдигат тежести;\nИзбягват да се хранят по обществени заведения или когато са на гости у приятели;\nХранят се предимно в домовете си, тъй като там могат да контролират своя хранителен баланс, изчислявайки точната порция калории на хранене;\nМъжете с бигорексия обикновено се тревожат за процента телесни мазнини, които имат;\nСледят редовно своя ИТМ (индекс на телесната маса);\nИзмерват килограмите си преди и след тренировка;\nДвижат се с кутии с храна и се хранят стриктно по часове;\nСклонни са да развият и хранителни разстройства като булимия невроза;\nИзпитват силна потребност да проверяват в огледалото как изглежда тялото им;\nВ по-напреднала фаза на разстройството проверките достигат до 12 пъти дневно;\nИзмерват ежедневно с шивашки метър размерите на части от тялото си (бицепси, бедра, гърди, талия и др.);\nМислите за тялото ангажира сериозна част от деня им;\nПотребност от постоянно сравняване на тяло им с това на някой друг мъж, намиращ се наоколо;\nСклонни са към употреба на анаболни стероиди, химически вещества и дори стигат до крайности като това да приемат опасни за здравето медикаменти в името на релефното тяло;\nРазвиват зависимост към въпросните вещества, тъй като те стават неизменна част от инструментариума за обслужване на невротичната им идея;\nЧесто страдат от акне, гинекомастия, импотентност, оплешивяване;\nИмат агресивно поведение;\nСтрадат от нарушения в дейността на сърдечносъдовата и нервната системи.\nМускулната дисморфия би могла да се разгледа като патологичен Адонис комплекс\nВ какво се изразява Адонис комплексът\nНаименованието на комплекса идва от гръко-римския свят и се свързва с името на ловеца – Адонис, чието тяло е считано за изящно и несравнимо по красота и мъжественост дори сред боговете олимпийци.\nОсновната проява на комплекса е фокусирането в собственото тялото, което преминава във фикс-идея.\nЧаст от жертвите на този комплекс могат да бъдат разпознати във фитнес залите като най-редовните посетители, които тренират до пълно изтощаване. Техен предпочитан модел е добре тренираното мускулесто тяло. Такива хора имат свой идол на когото подражават – обикновено с атлетични пропорции.\nТрябва да правя това, което прави идолът ми.\nТрябва да изглеждам мускулест като него… , а дали ще го постигна някой ден…\nИзкривяването на реалността тук се изразява в това, че засегнатите не зачитат индивидуалната си физическа конструкция, а се стремят да развият телесни форми като на нечие чуждо тяло. Тези идеи влияят на мислите им и допълнително се увеличава нивото на безпокойство в съзнанието им.\nБигорексиците, подобно на анорексиците, не намират състоянието си за болестно, което води до малка вероятност сами да потърсят помощ и лечение. Ето защо, е важно разпознаването на тези симптоми от най-близките им.\nПрепоръчително е да се проведе индивидуална терапия с психолог, при необходимост преглед от психиатър и консултация с квалифициран специалист – диетолог за изготвяне на подходящ и пълноценен хранителен режим.\nКогнитивно-поведенческата терапия при това разстройство дава положителни резултати, когато се приложи в посока промяна на мисловните модели и заместването им с по-реалистични и постижими цели.\nАко разпознавате в себе си или Ваши близки симптоми на бигорексия е препоръчително да се потърси адекватна помощ. Нека сте наясно, че поемането на отговорност за собственото Ви здраве, е въпрос на здравна култура и себеуважение. То е не по-маловажно от промяната във външния вид, към която се стремите.\nНяма нищо лошо в това човек да спортува и да живее активно, но всичко това е правилно, когато е умерено и не застрашава здравето и живота на човек.\nПозволете си да приемете себе си, такива, каквито сте – автентични с всички свои позитиви и негативи. Погледнете на себе си през призмата на позитивното и приемете, че Вашето тяло и пропорции са само една част - външната, от личността Ви.\nОбичайте себе си и се грижете, както за здравото си тяло, така и за мира в душата си!\nмускули хранителни разстройства спорт фитнес психика психолог пловдив комплекси Психолог Стоян Петров бигорексия психология на храненето Стоян Петров-психолог\n"Пика" (Pica) – хранителното разстройството, при което човек яде неядливи предмети и вещества


Начало Технологии Джаджи Samsung представи първия си телефон с тройна камера\nGalaxy A7 е смартфон от среден клас\n20:27 20.09.2018 6938 ~ 2 мин. четене\nЮжнокорейският гигант представи своя първи смартфон с тройна основна камера. Компанията показа в четвъртък модела Galaxy A7, с който ще опита да отговори на все по-силната китайска конкуренция.\nУстройството има три обектива:\nОсновен – с резолюция 24 MP и отвор на диафрагмата f/1.7\nУлтраширок (120°) – с резюлция 8 MP и отвор f/2.4\nDepth обектив (за дълбочина) – с резолюция 5 MP и отвор f/2.2\nПредната камера пък е 24 MP и има регулируема LED светкавица, която идва в подкрепа на любителите на селфи снимки, така че да им даде възможнсот за по-ярки и ясни изображения, особено когато около тях е тъмно.\nБоке ефектът (изолирането на обекта и размазването на фона отзад) е възможно както с тройната задна камера, характеризираща се със сравнително светлосилни обективи, така и с предната – чрез режима фокусиране Selfie Focus.\nЕкранът на Galaxy A7 е 6-инчов Super AMOLED. Устройството разполага и с добре познатия от други Samsung модели Инфинити дисплей. Телефонът има и Dolby Atmos технология, осигуряваща по-добър звук.\nСмартфонът идва в три цвята – син, черен и златен. Оборудван е и с Bixby и Samsung Health.\nОфициалните продажби на Galaxy А7 в България ще стартират през месец октомври.\nНапоследък мобилният бизнес на Samsung страда от силната конкуренция на китайски играчи като Huawei и Xiaomi, които предлагат сполучливи устройства в средния клас, които са на по-достъпни цени. Южнокорейският гигант понесе критики, че не предлага достатъчно иновации, с които да задържи потребителите и сега се опитва да предприеме нова стратегия.\nGalaxy A7 е първият смартфон на марката, който обещава иновации и по-интересни функции на достъпни цени. За сравнение Huawei пусна първия в своето портфолио, а и в света изобщо, телефон с тройна камера тази година и то в своя модел от висок клас P20 Pro.\nБюджет и финанси 6938


Скубала ли е гражданка охраната на Деси Радева? Возила ли я по заведения с личната си кола? | Политика | Tribune.bg\nСкубала ли е гражданка охраната на Деси Радева? Возила ли я по заведения с личната си кола?\n22 ноември, 19:46 / Tribune\nЗаконът е един за всички, пише възмутен кмет, подал сигнал срещу охраната на „първата дама“\n„Не може да биеш и скубеш руса гражданка, само защото си охрана на съпругата на президента . ..Това е един служител на НСО, който си позволява да разказва лични истории за г-жа Радева и как с личната си кола я е разкарвала по заведенията в София!“ Този любопитен пасаж е част от жалба на кмета на Стамболийски Георги Мараджиев до началника на НСО.\nПоводът е поведението на охраната на „първата дама“ Десислава Радева. „Този ваш служител се казва Елисавета Толева“, пише кметът в сигнала, който е от 3 август, а кметът публикува снимки днес, възмутен от поредната пътна сага около Радева.\nПреди ден Богдан Асенов публикува клип във Фейсбук. На видеото се виждат пререкания между Пътна полиция и НСО. Случката се разиграва на ул. „Проф. Фритьоф Нансен“ в участък, където, движението е еднопосочно. „Колата на НСО се движеше с висока скорост. След като влезе в насрещното, спря. От задната врата слезе г-жа Радева и влезе в ателие за рокли“, разказа снимащият. После започва скандалът.\nКметът на Стамболийски гледал новините и видял точно същата жена, от която бил възмутен. Последвало и отворено писмо до началника на НСО. С него той алармира, че още през август е сигнализирал службата за сигурност, че служителката от НСО Елисавата Толева, която охранява жената на президента Радев, се е държала агресивно и недопустимо, за поста, който заема.\n„Всички видяхме охранителката – доста буйна, с агресивно поведение, с крясъци към пътния полицай“, пише в отвореното писмо от Мараджиев. И допълва : Тогава, когато 18 години си в системата на НСО и си се самозабравил, време е да се върнеш в 1-ви клас, да започнеш отначало и да разбереш, че животът навън е друг. Тук, където сме ние, има правила и закони и не се правим на екшън герои, защото законът е един за всички.\nКолата на президентшата пак в нарушение – карала в насрещното (ВИДЕО)\nЦветанов: След изборите президентската двойка се движи само в насрещното Съвет: НСО, спрете да използвате двойничка на ДесиМистерията е разкрита – президентшата бързала да пазарува скъпи роклиАнтон Тодоров: Скатават президентшата, изключено е да не е в колатаРадеви Pictures представя: "Бързи и яростни" 3!Радева за скандалния клип: Питайте НСО\nЕтикети Десислава Радева, НСО


Какви са модните тенденции за слънчевите очила през Пролет-Лято 2012 - Article-bg.eu\nКакви са модните тенденции за слънчевите очила през Пролет-Лято 2012\nДобавено на април 17, 2012 от borneoz\nНе е лесно да останем в крак с модата и да изглеждаме стилно. Преди всичко трябва да знаем всички съвременни тенденции. Второ, трябва да знаме какво подхожда на нашата конкретна форма на лицето, тен и черти. Трето: трябва да сме в състояние да следваме тенденцията с нашите уникални особеностти. Трудно? Може би! Но нека започнем от нещо малко ! Какви са тенденциите на слънчеви очила за Пролет / Лято 2012?\nДа се върнем назад към 2011-та и нейните модни тенденции. Нека да потърсим вдъхновение. Много от тенденциите, които започнаха миналата година, ще продължат и през тази година. Като цяло, тенденциите при слънчевите очила се променят през едно десетилетие дори повече, така че това, което е било стилно миналата година може да ни даде намек за нещата, който ще са актуални и през тази година. Ще разгледаме възможните тенденции, слънчеви очила за сезони – Пролетта на 2012 г. и лятото на 2012 г. на база модата в края на 2011 г.\nГолямите слънчеви очила(Маски)\nЕдна от най-силните тенденции, които видяхме за слънчевите очила през 2011,бе извънгабаритни слънчеви очила. Ограмните слънчеви очила в стил: ретро! Тези слънчеви очила, първоначално станаха популярни през 1970 г. Преди тях през 1960 бяха актуални „котешките очи“. Старомодните дизайнерски слънчеви очила с големи рамки и лещи останаха популярни и през 80-те и 90-те. Особено при известните личности.\nС големите очила скриващи половината от лицето и качулките или шапките. Всичко с цел да се откъснат за миг от своята популярност. Макар, че повечето от нас нямат нуждата да скрият самоличноста си, ние откриваме за модерни и интересни този стил очила. Кой не иска да изглежда като звезда?!\nМалките(Petite) Слънчеви очила\nПълна противоположност са малките (petite) слънчеви очила. Тяхната популярност не само нараства, тъй като те много добре подчертават някои лицеви структури. Далеч повече, отколкото големи слънчеви очила. Една от причините слънчевитe очила „Petite“ да се върнат на мода през 2011 г., е че големите слънчеви очила са адски популярни. Това може да изглежда нелогично!\nДокато едни избират затвърдената тенденция на „маските“ други търсят оригиналност в контра-тенденцията „Petite“. Въпрос на избор е. Всеки изразява себе си по различен начин. Докато един иска да скрие лицето си друг иска да го подчертае.А формата Geek-Chic завладя този стил очила.\nПоляризацията е една невероятна технология, която е направила възможно слънчевите очила да са устойчиви на отблясъци. Тези дни (а може би завинаги) е много актуално да се носят спортни поляризирани очила. Поляризирани очила могат да премахнат отблясъци от неметални повърхности като вода, което ги прави отлични за водни спортове и по-специално за риболов, сърфинг или лежане на хавлия на плажа.\nНякои носят поляризирани очила и по професионални причини.Шофьорите на камиони например.Те прекарват извънредно много време на път. Поляризацията може да им помогне за премахването на отблясъка от пътя и пейзажа. Велосипедисти и други, които спортуват на открито; на пътя и на други места могат да се възползват от поляризирани очила. Имайте предвид, обаче, че поляризацията няма да Ви помогне за намаляване на отблясъците, когато става дума в сняг.\nКой цвят е новото черно за 2012 година?\nВлизайки в 2012 г., Кой цвят е новото черно-стилен и изискан, и идеален за всички поводи? Поглеждайки назад към есента и зимата на 2011 г. видяхме много бежови, лилавото, тонирани и неутрални цветове. Това е съвсем естествено като се има предвид, че много хора мислят за есента и зимата. Цветовете, които видяхме миналата есен и зима бяха неангажиращи нюанси, но също и някои ярки комбинации: жълти и розово например, които да ободряват малко настроението.\nЯрко жълтото много силно ни напомня за светлината на слънцето на фона на сивите зимни дни, когато всичко изглеждаше толкова мръсно и студено. Но всички се убедихме, че новият диктатор е БЯЛОТО. Кой би излязъл без бял аксесоар. Не е нужно да сме на Sensation White, за да предпочетем този цвят. Избора на дрехи и аксесоари в този цвят е невероятен.\nLatest posts by borneoz (see all)\nКакви са модните тенденции за слънчевите очила през Пролет-Лято 2012 - април 17, 2012\nТази статия е добавена в Женски съвети, Здраве и красота, Мъжки съвети и отбелязана като breo, онлайн магазин, очила, слънчеви очила от borneoz.\nОптимизация на сайт за Какви са модните тенденции за слънчевите очила през Пролет-Лято 2012


РАЗПРОСТРАНЕТЕ ДО ВСИЧКИ! Лиляна Павлова с много важна информация за цената на ВИНЕТКИТЕ през 2017-та година! | WEBNOVINAR\nЦените на винетките през 2017 година остават непроменени. Това каза министърът на регионалното развитие и благоустройството в оставка Лиляна Павлова на пресконференция, на която бяха представени винетните стикери за 2017 година, информира „Фокус“. По думите й цената се запазва, защото през януари се очаква да се премине към изцяло нова система. Ще има т.нар. електронна винетка и ТОЛ такса за тежкотоварните превозни средства. „Все още всички могат да си закупят винетни стикери, които ще са валидни до януари 2017 година“, увери Павлова.\nТя заяви, че новите винетни стикери имат нова визия и ново оцветяване с цел предотвратяване опити за фалшификация. „Имат 3 вида защити, 3 вида холограми със специални ефекти на преливане и оцветяване. Откакто въведохме този нов подход мога да отчета, че както 2016 година нямаме нито един случай на заловена фалшива винетка“, каза министърът в оставка.\n„2016 беше годината, в която направихме масови проверки и се оказа, че проблем с фалшиви стикери нямаме, но имаме проблем с т.нар. гастарбайтери“, каза тя. По думите й тези шофьори, закупили винетки не са ги залепили или са предавали един и същи месечен стикер от камион на камион. По думите й днес в парламента ще се гледа нова такса, с която искат да санкционират всички, които транзитно преминават по нашите пътища, с която ще се въведе нов вид компенсаторна такса.\n„Допълнителна глоба за нарушители“, каза министърът в оставка. Павлова поясни, че тази такса ще е валидна 24 часа и в момента, в който бъде заплатена превозното средство ще може да продължи пътя си. „Регламентираме много по-строг ред – превозното средство да бъде спряно от движение докато не плати компенсаторната такса“, заяви тя. По думите й по този начин ще се гарантира по-добрата събираемост на глобите и таксите от нарушителите.\nПавлова заяви, че 99% от транзитно преминаващите превозни средства през страната са неизрядни. „Затова предлагаме тази компенсаторна такса, която не подлежи на обжалване. 2017 ще продължи проверките на екипите на „Пътна полиция“, АПИ и пътна администрация“, увери Павлова.\nПо думите й до момента през 2016 са продадени 6 411 252 броя винетки, като до края на годината се очаква да нараснат с още около 3 милиона.\nПредишна: Андреа проговори за скандалната СНИМКА от мача на Кобрата, която взриви Фейсбук!\nСледваща: Billboard: Проверете коя песен е била хит в деня на раждането ви\nЛЕШ В ЕФИР РАНО СУТРИН! БСП КАДЪР РАЗМАЗА ГЕРБ: ЖЕНА ВИ, КАТ...\nАНТРАКС В БЪЛГАРИЯ! ЕТО КЪДЕ Е НАЙ-РИСКОВО!\nСалах Абдеслам иска да сътрудничи на френските власти\nВсички го обожават и ядат, а и на идея си нямат какви паразити може да хванат. Ето как да се предпазите\nИван Гарабитов: Спазвайте тези 5 правила и няма да боледувате\nГорбачов за Brexit и ролята му в отношенията Русия – ЕС


Pa1.bg – порталът за новини на Пазарджишка област » Blog Archive » Общината и ВМРО организират „Защо ще остана в България“\nОбщината и ВМРО организират „Защо ще остана в България“\nПазарджик — 19 април, 2017 в 07:48 часа.\nВМРО със съдействието на Община Пазарджик организира конкурс за патриотична творба на тема „Защо ще остана в България”. Произведението може да обхваща различни жанрове – проза /разказ, есе/, поезия /стихотворение,текст за песен/, както и видеоклип, картина или снимка. Участие ще могат да вземат всички ученици, учащи на територията на Община Пазарджик, които към 1 юни са навършили 18 години. Срокът за участие е до 24 май като творбите могат да бъдат изпращани на адрес : гр. Пазарджик, ул.”Константин Величков” № 12, за ВМРО или на e-mail vmropazardjik@gmail.com.\nТворбите ще бъдат проверявани от четиричленно експертно жури, оценяващо творческите качества на младите пазарджиклии, което на 2 юни на тържествена церемония в Регионална библиотека „Никола Фурнаджиев” ще награди участниците.\nПобедителят ще посети Европейския парламент в Брюксел, със съдействието на евродепутата Ангел Джамбазки.\nВторо място – 18 от участниците ще посетят старите столици на България Плиска и Велики Преслав, като ще се обърне специално внимание на Голямата базилика в Плиска.\nТрето място – 18 от участниците ще бъдат поканени на официално посещение в Народното събрание, със съдействието на народния представител от КП Обединени патриоти – Александър Сиди, който ще обясни същността на работата на българския парламент.\nОрганизаторите се надяват да се включат всички младежи, които още пазят патриотичния си дух и вярват в бъдещето на България.\nЕтикети: Ангел Джамбазки, ВМРО, конкурс\nАни Генчева е победител в конкурса „Защо ще остана в България“\nА. Джамбазки: Води се гражданска война на битово ниво\nЕвродепутатът Ангел Джамбазки е следващ лектор в „Коридорът е Европа“\nБиблиотеката организира конкурс за есе, посветено на Освобождението\nДиригенти от цял свят участват в конкурс, който се провежда в Пазарджик\nСЕМ обявява три свободни радиочестоти за Пещера\nНа днешната дата, преди 124 години родолюбци създадоха ВМРО\nНад 30 поета от цялата страна участват в конкурса „Д. Бояджиев“\nВМРО ще постави отново картата на Санстефанска България пред музея


Barbel Drexel Magnesium aktiv 200 Tabs - Цена\nBarbel Drexel Magnesium aktiv 200 Tabs\nколичество за Barbel Drexel Magnesium aktiv 200 Tabs\nКод: 29214 Категории: Витамини и минерали, Магнезий\nПродуктът на Bärbel Drexel е висококачествен източник на магнезий (карбонат) – минерал с ключова роля за здравето на мускулите, сърдечно-съдовата и нервната система.\nКак действа Magnesium aktiv\nПодпомага сърдечната дейност и допринася за нормалния сърдечен ритъм.\nУкрепва нервната система и психичното здраве.\nСъдейства за намаляване на мускулните болки и крампи.\nПоддържа костната минерална плътност и подпомага профилактиката на остеопороза.\nМагнезият играе решаваща роля за човешкото здраве. Хроничният недостиг на този минерал се свързва с повишен риск от високо кръвно налягане, сърдечни заболявания, диабет тип 2 и остеопороза.\nСъдържа се в редица храни – зеленолистни зеленчуци, ядки, семена и др. Разнообразната диета може да осигури необходимите количества от него, но въпреки това недостигът му е често срещан.\nУстановено е, че при определени условия магнезият се изчерпва по-бързо от тялото: високи нива на стрес, физически натоварвания, прекомерна консумация на кофеин, напредване на възрастта и нарушено усвояване на хранителните вещества от диетата.\nПриемът на Magnesium aktiv е особено подходящ за вас, ако:\nспортувате или извършвате тежък физически труд\nработата ви изисква висока мобилизация на фокуса\nчувствате се уморени и стресирани\nстрадате от високо кръвно налягане и/или ускорен пулс\nимате проблеми с костите и ставите\nМагнезий (карбонат) 100 mg 200 mg


Съновник контрабас. Ако сънуваш контрабас - съновник\nСъновник Контрабас в съня\nТълкуване на контрабас в Съновник. Какво означава да сънуваш контрабас\nКОНТРАБАС - ако насън свириш на контрабас, очаква те приятно запознанство с жена. Друг ако свири на контрабас, ще имаш сексуални успехи.\nКонтрабас - чуеш да свири | ще се нуждаеш от милост.\nКОНТРАБАС - Ако сънувате контрабас - ще се нуждаете от нечия милост; ако чувате звука му или свирите на него - успех в предприетата от вас работа.\nАко сънуваш, скоро ще се нуждаеш от нечия милост.Ако чуваш звука му или свириш на него, ще постигнеш добър успех в предприета от теб работа.\nАко сънувате контрабас — ще се нуждаете от нечия милост; ако чувате звука му или свирите на него — успех в предприетата от вас работа


Проверка на настройките ви в Gmail – Управление на поверителността и сигурността ви – За всички – Център за безопасност – Google\nУверете се, че имейлите ви не се препращат или споделят, освен ако не искате това\nУверете се, че имейлите ви се насочват правилно, като в раздела „Настройки на мрежата“ в Gmail проверите за настройки за пренасочване и делегиране, с които се предоставя достъп на други хора до профила ви.\nАко трябва да възстановите паролата си, Google може да ви изпрати съобщение до имейл адрес за възстановяване. Затова се постарайте този адрес да е актуален и да е на профил, до който имате достъп. Можете също така да посочите телефонен номер в потребителския си профил в Gmail, на който чрез SMS да получите код за повторно задаване на паролата.\nНаличието на номер на мобилен телефон в профила ви е един от най-лесните и най-надеждни начини да запазите безопасността му. Google може например да използва този номер като форма на проверка към хората, ако се опитват да проникнат в профила ви, и да ви изпрати код за потвърждение, с който да влезете в профила си, в случай че загубите достъп до него. Предоставянето на Google на телефонен номер за възстановяване няма да доведе до вписването ви в списъци за маркетинг или до увеличаване на обажданията до вас за телефонни продажби.\nПроверявайте за необичаен достъп или дейност в профила си\nРедовно преглеждайте профила си за непозната или подозрителна дейност. Кликнете върху връзката „подробности“ най-долу в страницата, за да видите последните IP адреси, от които е осъществен достъп до пощата ви, и свързаните с тях местоположения. Ако видите подозрителна дейност в профила си, незабавно променете паролата си и излезте от профила. Разберете повече за подозрителната дейност в профила си.\nПодаване на сигнал за тормоз от потребител на Gmail\nАко попаднете на потребител на Gmail, който нарушава правилата на услугата, моля, разгледайте тези препоръчителни следващи стъпки.


Ива Стоянова: „Нова нюз“ стъпва на опита на Нова тв и надгражда | Общество | Tribune.bg\n04 януари, 11:29 / Tribune\n„Нова нюз“ стъпва на опита на Нова тв, като целта на екипа е да предлага повече и по-пълна информация на зрителите, посочи на старта на обновения новинарски канал Ива Стоянова, управител на „Нова Броудкастинг груп”. По думите й новият тв канал на медийната група ще предлага новинарски емисии на всеки час, самостоятелни предавания, както и излъчвания на живо на всички събития, които вълнуват много хора.\n„Всичко се случва благодарение на техническия екип на Нова и на целия нюзрум – те успяха да подготвят старта на „Нова нюз“ за по-малко от месец. Устремът, с който подходиха към това, е много радващ”, подчерта Стоянова. Тя увери, че през новата година Нова тв ще предложи много изненади на зрителите.\nОтносно развитието на телевизията през 2020 г. тя уточни, че са преодолени изключително трудни моменти за екипа на медията покрай протестите, покрай влизането на нови хора и създаването на екип.\n„В нюзрума цари спокойствие и амбиция. Там работи екипът, за който винаги съм мечтала, който идва с удоволствие на работа и си тръгва удовлетворен”, похвали се управителят. Стоянова коментира и смяната на собствеността.\n„Не е тайна, че братя Домусчиеви подписаха предварителен договор за продажба с „Юнайтед груп”. Ако той бъде одобрен от всички регулаторни органи в страната, ще има смяна на собствеността. Вярвам, че с вярата и желанието за развитие на този огромен инвеститор ще продължим да растем. Надявам се и ние да оправдаем доверието”, изтъкна Стоянова.\nЕтикети Нова нюз, старт, Ива Стоянова


В отсъствие на Нено Димов обсъждане за център за опасни отпадъци премина в скандал - Зелен - Дневник\n08:38, 15 авг 19 , 5192\nСъбранието бе водено от изпълняващата длъжността кмет Катя Стоянова, която замества отстранения Панайот Рейзи, който е обвинен за присвояване.\nС викове "Оставка" и "Искаме министъра" започна обсъждането на центъра за временно съхраняване на опасни битови отпадъци край созополското село Атия. Местните жители бяха недоволни, че въпреки обявеното присъствие на екоминистъра Нено Димов дойдоха експерти от ведомството, съобщи БНР.\nНякои от тях напуснаха залата, а презентацията на проекта бе направена пред малцина. Хората от Атия се ядосаха на факта, че министъра го няма, а те са се организирали, за да дойдат до Созопол специално за обсъждането.\nПрисъстващите жители споделиха опасенията си, че до селото ще се изгражда съоръжение, където временно да се съхраняват отпадъци, сред които лекарства, масла, бои.\nСилвия Рангелова от екоминистерството поясни, че технологията е безопасна и ще се осигури строг контрол. Проектът се реализира в 5 общини, финансирането е от Българско–швейцарската програма за сътрудничество.\nПо думите на експерта не става дума за депо, а за временен център. "Неговото предназначение е да събере определено количество отпадъци, които след това продължават своя път", каза Рангелова.\nМаксималният срок на съхранение е година. Ако центърът не бъде изграден до края на годината, се губи швейцарското финансиране, но община Созопол е длъжна да го направи със свои средства, информира БНР.\nОбсъждането е организирано от община Созопол, след като в селото общественото напрежение се повиши, а местни хора започнаха подписка срещу проекта. Хората са недоволни, че никой не е искал тяхното мнение, и се опасяват от замърсяване, тъй като последните къщи са на няколкостотин метра от бъдещото депо.\nПо-късно в прессъобщение министерството добави, че всички общини до 2020 г. трябва да имат такива изградени центрове, както предвижда Законът за управление на отпадъците. На площадката ще се събират лекарства, батерии, телевизори, компютри, след което ще се предават на фирми, които ги обработват, третират или оползотворяват.\nВ ютюб се разпространява видео от началото на обсъждането в созополското читалище.\nРейтинг: 357 09:15, 15 авг 19 Неутрално\nТой и оня "бизнесмен" съхранявал отпадъците временно под магистралата. Пък се видя каква беля направиха и колко са опасни. Тук визирам в пожароопасно отношение. За екологичния аспект на заплахата не съм компетентен.\nРейтинг: 95 09:18, 15 авг 19 Неутрално\nСтига занимавахте с глупости Ненчо! Той е на линия само когато трябва да се премахне някоя забрана в защитена територия!\nРейтинг: 2530 09:33, 15 авг 19 Весело\nБрях! Туй по-страшно от гръцка революция, бре!\nРейтинг: 2530 09:45, 15 авг 19 Любопитно\nДо коментар [#2] от "alien04":\n—цитат от коментар 2 на alien04\nА... ТоА ДоФтор по Физика е гоуемъ работа!\nТол нали ни убеждаваше от екрана, че виж... "морското равнище няма да се повиши от разтопяването на плаващите ледници", защото, виждате ли, "ама той леда така и така си измества същия обем вода"...\nИ Тоя "Доктор по Физика", въобще не му мина през ума за коефициента на температурното разширение на водата, а той е направо огромен!\nА топенето на леда е пряко свързано със затоплянето на Световния Океан!\nРейтинг: 450 09:46, 15 авг 19 Неутрално\nХората искат министъра, но очаквано управляващите пак са изпратили калинките и любовниците "на амбразурата".\nРейтинг: 1596 09:49, 15 авг 19 Неутрално\nИмето на Нено-олигифрено пак взе да се набива в очи.\nРейтинг: 3139 10:08, 15 авг 19 Неутрално\nПак става дума за усвояване на едни пари . Строят се уж за екологична преработка , а всъщност ги побългаряват и стават просто сметища , а територията БГ се превърна в едно горящо сметище и тук-там свинска чума....\nРейтинг: 307 10:43, 15 авг 19 Неутрално\nДо коментар [#4] от "gak37608125":\nБез да коментирам глупостите на Нено, бързо забравяш, че водата се разширява при замръзване\nРейтинг: 3799 10:46, 15 авг 19 Весело\nМинистеро е за глобалните проблеми. Топенето на ледовете, повишаване на морското равнище, опасността от изчезване на пандите. Такива местни проблемчета, като тези хранилища, са за заместник началник отдели. Таман са удобни бушони при нужда.\nРейтинг: 1596 11:23, 15 авг 19 Неутрално\nНено отдавна заяви, че не вярва в глобалното затопляне и топенето на ледените шапки. Така, че умът му основно е в това как да си затопли краката и кревата в идващата зима. Защото знае се “топли крака = хладен ум”.\nРейтинг: 2530 16:14, 15 авг 19 Неутрално\nВодата е най-плътна при 4 градуса по Целзий! Иначе ледът нямаше да плава!


Средства за почистване на спирачки и съединител - Магазин за автокозметика и автохимия\nСредства за почистване на спирачки и съединител: изберете продуктова група\nАртикул №: FF5400\nFANFARO Препарат за почистване на спирачки / съединител съдържание: 500милилитър, кутия спрей\n10/10 На основата на 38939 оценки от клиенти\n8.0/10 На основата на 2329 оценки от клиенти\nАртикул №: 96000200\nTEXTAR Препарат за почистване на спирачки / съединител съдържание: 500милилитър, кутия спрей\nАртикул №: 96000100\nАртикул №: 9672\nMANNOL Montage Cleaner Препарат за почистване на спирачки / съединител съдържание: 600милилитър, кутия спрей\n8.0/10 На основата на 1991 оценки от клиенти\nАртикул №: PFC105E\nTRW Препарат за почистване на спирачки / съединител не съдържа хлорофлуоркарбони CFC (FCKW-Fluorchlorkohlenwass), съдържание: 500милилитър, кутия спрей\nАртикул №: CO 3000\nCAR1 Препарат за почистване на спирачки / съединител без ацетон, съдържание: 500милилитър, кутия спрей, безцветен\n(12,76 BGN за 1 литър)\nАртикул №: 32964\nKROON OIL Препарат за почистване на спирачки / съединител съединител вентилатор на радиатора (труднотечлив), съдържание: 500милилитър, кутия спрей\nАртикул №: 306185\n8.0/10 На основата на 2504 оценки от клиенти\nA.B.S. Препарат за почистване на спирачки / съединител ABS, съдържание: 500милилитър, кутия спрей, 480грам, 0,48кг\nАртикул №: BC-01\nTOMEX brakes Препарат за почистване на спирачки / съединител съдържание: 600милилитър, кутия спрей, 650грам\nАртикул №: 20-A26\nMA PROFESSIONAL Препарат за почистване на спирачки / съединител Brake + parts cleane, съдържание: 600милилитър, кутия спрей\nPETEC Препарат за почистване на спирачки / съединител съдържание: 500милилитър, кутия спрей, безцветен\n8.0/10 На основата на 1046 оценки от клиенти\nАртикул №: PFC105\nАртикул №: GMNZTH06\nMOBIL MEDIC Препарат за почистване на спирачки / съединител съдържание: 600милилитър, кутия спрей\n10/10 На основата на 8446 оценки от клиенти\nАртикул №: 8DX 355 370-001\nHELLA Препарат за почистване на спирачки / съединител съдържание: 500милилитър, кутия спрей\nтехнически информационен номер: 95001\nАртикул №: 606141\nDYNAMAX Препарат за почистване на спирачки / съединител който може да се пръска, съдържание: 500милилитър, кутия спрей\nАртикул №: 246060\nHOLTS Препарат за почистване на спирачки / съединител съдържание: 600милилитър, кутия спрей\nАртикул №: 6026452\nCARAMBA Препарат за почистване на спирачки / съединител съдържание: 500милилитър, кутия спрей\nАртикул №: W105\nK2 Препарат за почистване на спирачки / съединител съдържание: 600милилитър, кутия спрей\n(13,12 BGN за 1 литър)\nНамерете Средства за почистване на спирачки и съединител, които ще са съвместими с колата ви\nСпрея за почистване на спирачки е аерозолно почистващо средство за компонентите на спирачната система.\nФункции на спрея за почистване на спирачки\nПродукта позволява ефикасното премахване на замърсявания, различни смоли, масла, остатъчна спирачна течност, уплътнители или лепило. Няма нужда да се разглобяват компонентите. Аерозола не оставя петна и не причинява оксидация на металните повърхности; обезмаслява ги и премахва частиците, които се получават от износване на триещите се накладки. Композицията редуцира шума в спирачната система и удължава живота ѝ.\nВидове спрейове за почистване на спирачки\nза специални автомобили.\nСъстав на спрея за почистване на спирачки\nПродукта съдържа следните компоненти:\nдобавки, които подобряват ефикасността на чистене.\nСъвети за използване на спрея за почистване на спирачки\nЗа да се уверите, че някой спрей ефикасно почиства спирачните дискове, накладките и други елементи на системата, купувайте само висококачествена авто химия от известни производители. Когато избирате и прилагате спрей, следвайте следните препоръки:\nкомпозицията трябва да има добра проникваща сила, за да премахва добре всички замърсявания;\nспрея трябва да се изпарява бързо и да не оставя петна по обработените повърхности;\nпродукта не трябва да се пръска върху гума, пластмаса и лакирани части;\nкогато използвате почистващата смес, носете ръкавици, за да предпазите кожата;\nпрепарата трябва да се напръска върху замърсените повърхности и да се остави да изсъхне.\nВ компанията Avtochastionline24.bg ще намерите широка гама от компоненти и авто химия от известни производители. Ние предлагаме 2-годишна гаранция на всички компоненти, лесно търсене за продукти и бърза доставка. Ако имате нужда да купите спрей за почистване на спирачки, обърнете се към нашия онлайн магазин. Можете да направите поръчка от уебсайта ни само с няколко кликвания на мишката. Ако имате въпроси в търсенето на компоненти, свържете се със специалистите ни от Техническа поддръжка и те с удоволствие ще ви помогнат да направите правилния избор, и предоставят всичката нужна информация.\n©2021 www.avtochastionline24.bg: Средства за почистване на спирачки и съединител - Магазин за автокозметика и автохимия


Центърът за поведенческа терапия „Аутизъм днес” разработва нов проект – Национална пациентска организация\nОт 1 август стартира нов проект в Плевенска област за работа с деца в защитени жилища. Това обяви на пресконференция в клуба на БТА Владислава Цолова, председател на сдружението „Аутизъм днес”, който преди 2 години започна работа в ж. к. „Сторгозия” на мястото на дом „Детелина”.\nОбщият брой на децата, които ще бъдат обхванати в проекта, е 40, като освен от Плевен те са от Згалево, Драгаш войвода, Червен бряг. Предвидено е по програма да бъдат назначени 18 психолози, логопеди и специални педагози, квалифицирани специалисти, които имат опит в работата с деца с проблеми.\nВ проекта са предвидени арт-ателиета, образователни програми, фотографски и художествени студиа и това би бил уникален шанс за децата със специални потребности.\nЦолова припомни, че именно в Плевен са положени основите на специалната Монтесори педагогика в областта на предучилищното образование в детска градина „Стъпка по стъпка”. Детската градина официално стартира на 1 юни и е първата с лиценз от министерството на образованието и науката на територията на Плевен. Сградата на бившия дом „Детелина” е особено подходяща според Цолова, защото децата с аутизъм се нуждаят не просто от терапия, за да стават по-комуникативни и по-социални, а трябва да имат и шанс да бъдат интегрирани в реална среда с връстници, които нямат проблеми. В момента в детската градина има 10 деца, от които 2 са с аутизъм, а останалите 8 са без проблем в развитието, което според Цолова е изключително иновативно.